CRNA GORA

Opština Budva

**Glavni gradski arhitekta**

Broj: 22-U-2/3

Budva, 27.06.2018. godine

 MITROVIĆ NEBOJŠA

 Podličak, Sveti Stefan 85315

PREDMET: Obavještenje o rezultatima ispitnog postupka

 Aktom broj 22-U-1/1 od 18.6.2018. godine, obratili ste se Glavnom gradskom arhitekti zahtjevom za davanje saglasnosti na idejno rješenje za izgradnju stambenog objekta, projektovanog na urbanističkoj parceli UP 27 u bloku 19, u zahvatu Detaljnog urbanističkog plana “Pržno-Kamenovo II” – za dio Kamenovo-Vrijesno (“Službeni list CG-opštinski propisi” br. 19/10).

 Glavni gradski arhitekta razmotrajući vaš zahtjev, a u skladu sa članom 111 Zakona o upravnom postupku (“Službeni list CG” br. 56/14, 20/15, 40/16 i 37/17), obavještava vas o rezultatima ispitnog postupka:

Uz predmetni zahtjev ste dostavili Idejno rješenje stambenog objekta u elektronskoj formi, čiji su sastavni dio urbanističko-tehnički uslovi br: 06-01-6271/1 od 7.6.2013. god., i list nepokretnosti broj 104-956-1-4798/2013 od 24.5.2013. godine, na ime Mitrović Nebojša, za k.p. 539 KO Sveti Stefan.

 Glavni gradski arhitekta je uvidom u elektronsku evidenciju Uprave za nekretnine Crne Gore, za katastarsku parcelu 539 KO Sveti Stefan, dana 26.6.2018. godine utvrdio da je vlasnik ili nosioc prava na pomenutoj parceli “Riviera properties” doo.

 Članom 99 Zakona o upravnom postupku je propisano, između ostalog: “Nadležni javnopravni organ odbiće zahtjev stranke za pokretanje upravnog postupka rješenjem, ako: podnosilac zahtjeva nije nosilac prava ili pravnog interesa, odnosno ako u skladu sa ovim Zakonom ne može biti stranka u upravnom postupku”.

 Kako je očigledno da je došlo do promjene vlasništva na predmetnoj parceli to vas molimo da nam dostavite dokaz da ste nosilac prava ili pravnog interesa u upravnom postupku što daje aktivnu legitimaciju za podnošenje zahtjeva.

 U smislu člana 112 Zakona o upravnom postupku, o rezultatima ispitnog postupka možete se izjasniti u pisanom obliku ili usmeno na zapisnik kod ovog organa u roku od 3 dana od prijema ovog obavještenja. Istovremeno vas obavještavamo da uvid u spise predmeta možete izvršiti u kancelariji Glavnog gradskog arhitekte.

 Danom upotpune zahtjeva počinju teći rokovi u smislu člana 115 Zakona o upravnom postupku.

 Ako se ne izjasnite o rezultatima ispitnog postupka, javnopravni organ donijeće rješenje bez vašeg izjašnjenja.

S poštovanjem,

 VD GLAVNOG GRADSKOG ARHITEKTE

 Ana SAMARDŽIĆ